ΑΠΟΦΑΣΕΙΣ
Αριθμ. 12859
Έγκριση της υπ’ αρ. 97/2024 απόφασης του Δημοτικού Συμβουλίου του Δήμου Ακτίου-Βόνιτσας
για μέτρα ρύθμισης της κυκλοφορίας αναφορικά με τη μονοδρόμηση της οδού Αριστογείτονος
Στρογγύλη στη Βόνιτσα, κατ’ εφαρμογή του άρθρου 52 του ν. 2696/1999.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις περί Διοικητικής Αποκέντρωσης ισχύουσες διατάξεις.
2. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα
Καλλικράτη» (Α’ 87).
4. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
5. Την υπ’ αρ. 65590/4736/12.06.2013 απόφαση του
Γενικού Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου με την οποία
ορίστηκε ως Εισηγήτρια Υπηρεσία για την έγκριση αποφάσεων συλλογικών οργάνων των ΟΤΑ που αφορούν
μέτρα ρύθμισης της οδικής κυκλοφορίας.
6. Την υπ’ αρ. 34021/25.05.2022 (Υ.Ο.Δ.Δ. 435) απόφαση του Υπουργού Εσωτερικών περί ορισμού Ασκούντος
καθήκοντα Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου και το
υπ’ αρ. 86109/30.05.2022 έγγραφο της Διεύθυνσης Διοίκησης της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου περί ανάληψης υπηρεσίας
του Ασκούντος καθήκοντα Συντονιστή.
7. Την υπ’ αρ. 86782/19.12.2022 (Υ.Ο.Δ.Δ 1183) απόφαση του Υπουργού Εσωτερικών περί ορισμού Γραμματέα
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου και το υπ’ αρ. 180957/23.12.2022 έγγραφο της Διεύθυνσης Διοίκησης της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
περί ανάληψης υπηρεσίας του Γραμματέα της ΑΔ/ΠΔΕΙ.
8. Την υπ’ αρ. 509/03.01.2023 (Β’ 43) απόφαση του
Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου για τη Μεταβίβαση
δικαιώματος υπογραφής «Με εντολή Γραμματέα» στον
Προϊστάμενο της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής, καθώς και στους
Προϊσταμένους των Υπηρεσιών της Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
9. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’
184), και ειδικότερα τα προβλεπόμενα στο Κεφάλαιο
ΙΑ’«ΨΗΦΙΑΚΗ ΔΙΑΦΑΝΕΙΑ-ΠΡΟΓΡΑΜΜΑ ΔΙΑΥΓΕΙΑ».
10. Τον ν. 2696/1999 (Α’ 57) και ειδικότερα το άρθρο 52
όπως τροποποιήθηκε με το άρθρο 60 του ν. 5003/2022
(Α’ 230) και το άρθρο 60 του ν. 5027/2023 (Α’ 48).
11. Τον ν. 3542/2007 «Τροποποιήσεις διατάξεων του
ΚΟΚ» (Α’ 50).
12. Τον ν. 3463/2006 (Α’ 114) για την Κύρωση του Κώδικα Δήμων και Κοινοτήτων και ειδικότερα το άρθρο 82,
όπως τροποποιήθηκε με το άρθρο 36 του ν. 5013/2023
(Α’ 12).
13. Την υπό στοιχεία οικ. ΥΠΕΝ/ΔΜΕΑΑΠ/124964/1561
υπουργική απόφαση για την «Αντικατάσταση της υπ’ αρ.
52907/2009 υπουργικής απόφασης «Ειδικές ρυθμίσεις
για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την
κυκλοφορία πεζών» (Β’ 2621)» (Β’ 6213/2022).
14. Το υπ’ αρ. 3042/08.10.2011 έγγραφο της ΔΜΕΟ του
Υπουργείου ΜΕ.ΔΙ. με θέμα «Κοινοποιήσεις στη ΔΜΕΟ,
των Κανονιστικών Αποφάσεων των Δημοτικών ή Κοινοτικών Συμβουλίων που αφορούν κυκλοφοριακές ρυθμί-
σεις οδών στους Δήμους ή Κοινότητες σύμφωνα με το
άρθρο 82 του ν. 3463/2006, Κύρωσης Κώδικα Δήμων
και Κοινοτήτων».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1076
11.03.2025 11:55:59
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1076/10.03.2025
15. Το υπ’ αρ. 15109/19.05.2013 έγγραφο της Διεύθυσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
16. Το υπ’ αρ. 44836/05.03.2014 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εφαρμογή διατάξεων του άρθρου
52 του ΚΟΚ».
17. Την υπό στοιχεία Δ.Ο.Υ./οικ./220/15.01.2015 εγκύκλιο της Γενικής Διεύθυνσης Συγκοινωνιακών Υποδομών
του Υπ.Με.Δι., (ΑΔΑ:Ω37Χ1-2ΥΑ).
18. Το υπ’  αρ. 221252/18.09.2017 (ΑΔΑ: ΩΤΘΚΟΡ1Φ-034) έγγραφο Διευκρινήσεων-Οδηγιών Συ-
ντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου που επαναδιατύπωσε
τα αναφερόμενα στο υπ’ αρ. 2305/82229/22.07.2013
(ΑΔΑ:ΒΛ9ΑΟΡ1Φ-10Θ) έγγραφο.
19. Το υπό στοιχεία Δ.Ο.Υ.-οικ/277/Φ.252/26.03.2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών.
20. Το υπό στοιχεία Δ.Ο.Υ.-οικ/2696/Φ.252/18.05.2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών.
21. Το υπό στοιχεία οικ.5408/07.03.12018 έγγραφο της
Διεύθυνσης Περιβαλλοντικής Αδειοδότησης του Υπουργείου Υποδομών και Μεταφορών.
22. Το υπ’  αρ. 221252/18.09.2017 (ΑΔΑ: ΩΤΘΚΟΡ1Φ-034) έγγραφο Διευκρινήσεων-Οδηγιών Συ-
ντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου που επαναδιατύπωσε
τα αναφερόμενα στο υπ’ αρ. 2305/82229/22.07.2013
(ΑΔΑ:ΒΛ9ΑΟΡ1Φ-10Θ) έγγραφο.
23. Το υπ’ αρ. 127956/31.07.2020 έγγραφο Οδηγιών
του Γενικού Διευθυντή ΧΩΠΕΠΟ της Πελοποννήσου,
Δυτικής Ελλάδας και Ιονίου.
24. Το υπ’ αρ. 13127/20.02.2023 έγγραφο ΟδηγιώνΔιευκρινίσεων του Γενικού Διευθυντή ΧΩΠΕΑΠΟ της
Πελοποννήσου, Δυτικής Ελλάδας και Ιονίου.
25. Την υπό στοιχεία ΔΜΕΟ/Ο/3050/31.07.2013 υπουργική απόφαση για την «Έγκριση Τεχνικών Οδηγιών κυ-
κλοφοριακών παρεμβάσεων στο αστικό περιβάλλον για
την εφαρμογή τους σε περιοχές σχολικών συγκροτημάτων και περιοχές με αυξημένη κίνηση στα πλαίσια
βελτίωσης της οδικής ασφάλειας» (Β’ 2302).
26. Την υπό στοιχεία ΔΟΥ/ΟΙΚ.1920/05.04.2016
(Β’ 1056) υπουργική απόφαση για την Έγκριση Τεχνικών
Οδηγιών για ποδηλατοδρόμους (Υποδομές ποδηλάτων).
27. Την υπ’ αρ. 18675/706/19.02.1988 (Δ’ 231) απόφαση
για την έγκριση του Γενικού Πολεοδομικού Σχεδίου του
οικισμού Βόνιτσας της κοινότητας Βόνιτσας (Ν. Αιτωλίας
και Ακαρνανίας).
28. Την υπ’ αρ. 8846/26.10.2007 απόφαση «Καθορισμού οδών του Οδικού Δικτύου της Περιφέρειας Δυτικής
Ελλάδας που ανήκουν στην αρμοδιότητα συντήρησης
της Δ.Ε.Σ.Ε./Π.Δ.Ε.» (Β’ 2207) του Γενικού Γραμματέα Περιφέρειας Δυτικής Ελλάδας.
29. Το υπ’ αρ. 10081/08.07.2024 (υπό στοιχεία ΔΤΕ
52691/08.07.2024) έγγραφο του Γραφείου Γραμματέα
Δ.Σ. Δήμου Ακτίου-Βόνιτσας με τα συνημμένα σε αυτό.
30. Την υπ’ αρ. 97/2024 (ΑΔΑ: 6ΞΛΛΩ6Ζ-8ΨΟ) απόφαση του Δημοτικού Συμβουλίου Δήμου Ακτίου-Βόνιτσας
που αφορά στη λήψη κανονιστικής απόφασης κυκλοφοριακών ρυθμίσεων.
31. Την εισήγηση της Διεύθυνσης Τεχνικών Υπηρεσιών
του Δήμου Ακτίου-Βόνιτσας προς το Δημοτικό Συμβούλιο με βάση την από 09/2004 κυκλοφοριακή μελέτη που
εκπονήθηκε από τη ΔΙΑΒΑΣΗ ΤΕΧΝΙΚΟ ΓΡΑΦΕΙΟ ΚΥΚΛΟΦΟΡΙΑΚΩΝ ΜΕΛΕΤΩΝ ΚΑΙ ΜΕΛΕΤΩΝ ΟΔΟΠΟΙΪΑΣ για
λογαριασμό της Τεχνικής Υπηρεσίας του Δήμου Ανακτορίου, του οποίου αποτελεί διάδοχος ΟΤΑ α’ βαθμού
ο Δήμος Ανακτορίου-Βόνιτσας.
32. Την υπ’ αρ. 51633/02.07.2024 απόφαση του Γραμματέα της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου για τον έλεγχο νομοτυπίας
της εν θέματι απόφασης.
33. Τα στοιχεία του φακέλου της υπόθεσης.
34. Το γεγονός ότι τα μέτρα ρύθμισης της κυκλοφορίας
που περιλαμβάνονται έχουν ληφθεί από το κατά τόπο
αρμόδιο συλλογικό όργανο ΟΤΑ α’ βαθμού στον οποίο
ανήκει η αρμοδιότητα.
35. Το γεγονός ότι για το μέτρο ρύθμισης της κυκλοφορίας των σημείων 1. και 2. του αποφασιστικού σκέλους
της εν θέματι απόφασης, αναφορικά με την μονοδρόμηση της δημοτικής οδού Αριστογείτονος Στρογγύλη
και την τοποθέτηση της απαραίτητης κατακόρυφης
σήμανσης:
- Τεκμηριώνεται η σκοπιμότητα από την (31) σχετική
μελέτη, αποσκοπώντας στην ομαλή κυκλοφορία των
οχημάτων, χωρίς να προβλέπεται επικαιροποίηση των
κυκλοφοριακών δεδομένων,
- δεν παρακωλύεται η κυκλοφορία ΑμεΑ και πεζών,
- δεν παρακωλύεται η κυκλοφορία των Μ.Μ.Μ., καθώς
δεν προβλέπεται κυκλοφοριακή τροποποίηση που να
αφορά στη διέλευση ή στη στάθμευση λεωφορείων.
36. Το γεγονός ότι για το μέτρο ρύθμισης της κυκλοφορίας του σημείου 3. του αποφασιστικού σκέλους της
εν θέματι απόφασης αναφορικά με την τοποθέτηση τεχνητών εμποδίων στο βόρειο τμήμα της οδού με σκοπό
τη δημιουργία του δικτύου ποδηλατοδρόμου καθώς και
την αποτροπή της στάθμευσης σε αυτή την πλευρά της
οδού:
- Δεν περιλαμβάνεται στην (31) σχετική κυκλοφοριακή μελέτη η απαραίτητη τεκμηρίωση με τα γεωμετρικά
χαρακτηριστικά της εφαρμογής της κι επιπλέον δεν προκύπτει ότι αυτή έχει επικαιροποιηθεί ούτως ώστε ενσω-
ματώνει τις προδιαγραφές που έχουν θεσμοθετηθεί με
τις (26) σχετικές Τεχνικές Οδηγίες. Συνεπώς δεν κατέστη
δυνατός ο ουσιαστικός τεχνικός έλεγχος και δεν δύναται
να εγκριθεί επί του παρόντος,
- δεν αποτελεί αντικείμενο της μελέτης τοποθέτηση
τεχνητών εμποδίων για την αποτροπή της στάθμευσης,
καθώς δεν γίνεται καμία αναφορά σε αυτή και αποτελεί μέτρο που δεν περιλαμβάνεται στους ορισμούς της
παρ. 1 του άρθρου 52 του ν. 2696/1999 για τα οποία
απαιτείται η έκδοση κανονιστικής πράξης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1076/10.03.2025
37. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
38. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφασίζουμε:
Την έγκριση της υπ’ αρ. 97/2024 απόφασης του Δημοτικού Συμβουλίου του Δήμου Ακτίου-Βόνιτσας κατά το
μέρος που αφορά στη μονοδρόμηση της οδού Αριστογείτονος Στρογγύλη στη Βόνιτσα με κατεύθυνση από τη
συμβολή με την οδό Ελ. Βενιζέλου προς το αλιευτικό καταφύγιο του Αγ. Δημητρίου, κατ’ εφαρμογή του άρθρου
52 του ν. 2696/1999, σύμφωνα με την (31) σχετική κυκλοφοριακή μελέτη και το διάγραμμα που τη συνοδεύει.
Δεν εγκρίνεται με την παρούσα η ρύθμιση αναφορικά με την «τοποθέτηση τεχνητών εμποδίων στο βόρειο
τμήμα της οδού με σκοπό τη δημιουργία του δικτύου
ποδηλατοδρόμου καθώς και την αποτροπή της στάθμευσης σε αυτή την πλευρά της οδού» ως μη αιτιολογημένη
για τους λόγους που αναφέρονται στο (36) σημείο του
σκεπτικού της παρούσης.
Η έγκριση δίνεται υπό τους εξής όρους και προϋποθέσεις:
- Να τηρηθούν τα πρακτικά της υπ’ αρ. 97/2024 απόφασης του Δημοτικού Συμβουλίου του Δήμου Ακτίου-
Βόνιτσας και η (31) σχετική εγκεκριμένη κυκλοφοριακή
μελέτη με τα συνοδά της διαγράμματα για τις κυκλοφοριακές ρυθμίσεις που εγκρίνονται με την παρούσα.
- Η επί τόπου τοποθέτηση των κατάλληλων πινακίδων
σήμανσης θα εκτελεστεί με μέριμνα α) του αρμόδιου
τμήματος του Δήμου Ακτίου-Βόνιτσας ως προς την
κατακόρυφη σήμανση σε δημοτικές οδούς και β) του
αρμόδιου τμήματος της Περιφέρειας Δυτικής Ελλάδας
ως προς την κατακόρυφη σήμανση στην Επαρχιακή
Οδό Βόνιτσας-Λευκάδας. Σε περίπτωση που η αρμόδια
τεχνική υπηρεσία της Περιφέρειας Δυτικής Ελλάδας
προτείνει κατά την κρίση της εναλλακτική θέση για την
τοποθέτηση της κατακόρυφης σήμανσης στο οδικό δίκτυο αρμόδιότητας της, αυτή θα εφαρμοστεί μετά από
έγγραφη ενημέρωση της Διεύθυνσης Τεχνικού Ελέγχου
της ΑΔ/ΠΔΕΙ με κοινοποίηση στην Τεχνική Υπηρεσία του
Δήμου Ακτίου-Βόνιτσας.
- Το κόστος της προμήθειας και της τοποθέτησης της
κατάλληλης κατακόρυφης και οριζόντιας σήμανσης θα
βαρύνει τον Προϋπολογισμό του Δήμου Ακτίου-Βόνιτσας και θα καλυφθεί σύμφωνα με τα αναφερόμενα στην
εν θέματι απόφαση.
- Τα μέτρα που λαμβάνονται σύμφωνα με την παρούσα απόφαση ισχύουν από την τοποθέτηση των οικείων
πινακίδων σήμανσης ή των διαγραμμίσεων στο οδόστρωμα.
Η μη τήρηση των όρων και των προϋποθέσεων που
έχουν τεθεί από τους αρμοδίους φορείς καθώς και με
την απόφαση αυτή συνεπάγεται την αυτοδίκαιη ανάκλησή της.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητά τους.
Με την παρούσα απόφαση δεν νομιμοποιούνται τυχόν
παράνομες ενέργειες.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1076/10.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1076/10.03.2025
Η  απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 21 Φεβρουαρίου 2025
Με εντολή Γραμματέα Αποκεντρωμένης Διοίκησης
O Προϊστάμενος της Γενικής Διεύθυνσης
Χωροταξικής, Περιβαλλοντικής
και Αγροτικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1076/10.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201076.pdf | Tokens: 14518]